Ѽархіере́ю бж҃ій, ст҃и́телю ніки́то!́ши на́съ грѣ́шныхъ, дне́сь во сщ҃е́нный хра́мъ се́й сте́кшихся, и честно́му ѡ́бразу твоему̀ покланя́ющихся, и ко сщ҃е́ннѣй твое́й ра́цѣ припа́дающихъ, и умиле́ннѡ вопію́щихъ:я́коже сѣдя̀ на престо́лѣ ст҃и́тельства въ вели́комъ новѣ́градѣ се́мъ, и єди́ною належа́щу бездо́ждію, до́ждь мл҃твою све́лъ єсѝ, и па́ки гра́ду сему̀ ѻ́гненнымъ пла́менемъ ѡбдержи́му, мл҃твою изба́ву по́далъ єсѝ, та́кѡ и ны́нѣ мо́лимъ тя̀, ѽ ст҃и́телю хрс̑то́въ ніки́то:моли́ся ко гдс̑у, є́же изба́вити ца́рствующыя гра́ды, вели́кій но́вградъ се́й и вся̂ гра́ды и страны̂ хрістіа̂нскія ѿ тру́са, пото́па, гла́да, ѻгня̀, гра́да, меча̀ и ѿ всѣ́хъ врагѡ́въ ви́димыхъ и неви́димыхъ, я́кѡ да изря́дныхъ ра́ди моли́твъ твои́хъ сп҃са́еми, сла́вимъ прест҃у́ю тро̑цу, ѻц҃а̀ и сн҃а и ст҃а́го дх҃а, и твоѐ ми́лостивное предста́тельство, ны́нѣ и при́снѡ и во вѣ́ки вѣкѡ́въ